NETFLIX-ALKUPERÄISSARJA
Tervehdys, jutustelua, naseva sutkautus.
Pulinat pois ja Tallulah-tätini luo, kun uima-allas on vielä lämmin.
Onko taas hänen syntymäpäivänsä? En pääse tänä vuonna.
-Ei! Mikset? -Koko päivä on aikataulutettu.
Urheilen ja opettelen uuden tanssiliikkeen.
-Sitten menen NLHA:n kokoukseen. -NLHA!
Ja harjoitteluni leipomossa alkaa tänään.
TULISIA SIPSEJÄ?
Vietän koko päivän voimaantuen! Olen valinnut asunkin.
Kyllä, nyt on itsehoitolauantai.
Olen ylpeä sinusta, Bertie. Viime viikolla et halunnut ulos -
ja nyt teet kaikkea mahtavaa itsesi vuoksi.
Vaatteet, joissa on mahdotonta pissata. Tosi rohkeaa!
Pikkujuttu. Vedän vain kankaan sivuun.
Anteeksi, etten pääse. Pärjäätkö tätisi kanssa?
-Tämä on ensimmäinen kertasi raittiina. -Hän juo meidän molempien puolesta.
Pitäisi lähteä. Bussimatka Nokkiaisiin on pitkä.
-Kuka lähtee Nokkiaisiin? -Minä. Yksin.
Odota. Luin siitä alueesta arkkitehtikoulussa.
Siellä on kaksi Ashby-taloa, Lippincott ja bungalow!
Totta. Tiedätkö, että bungalowissa asuu pullea puhveli?
Tucan täti asuu yhdessä Rhonda Padgettin taloista.
Oletko tosissasi?
-Hei, Tuca. Suora ehdotus... -Miksi sanoit minua?
Entä jos tulisin mukaan tätisi talolle?
-Tucan ja Specklen päivä? -Millainen siitäkin tulisi?
Hauska!
On Tucan ja Specklen päivä
Katsotaan taloja, sipsejä syödään
Ehkä yhteensopivat housut löydetään
On Tucan ja Specklen päivä
-Outo ajatus. -En osaa kuvitella sitä.
-Voin ajaa. -Etupenkki!
Jo vain!
POISTUT LINTULASTA
-Arkkitehtuuripodcast? -Ei.
-Poliittinen podcast? -Buu!
Olet kuin tylsä isä, jota minulla ei ollut.
Hyvä on, saatat pitää tästä.
Ikiaikainen tarina: poika tapaa tytön.
Poika nai tytön. Poika tappaa tytön -
ja nai tytön siskon takapihalla, jolle tyttö on haudattu,
mutta sitten ruumis tietysti löytyy.
Murha.
Tämä käytiin läpi osissa 1 - 4.
Tänään pidetään tauko ja käydään läpi valitustuomioistuimen toimintaa.
Ei!
-Antaa olla. Jutellaan. -Mikä ettei?
Miten tädilläsi on varaa taloon Nokkiaisissa?
Naiko hän rikkaan teollisuuspampun?
Hän on ollut naimisissa parin pampun,
usean pohatan, yhden kihon, kolmen kroisoksen ja yhden porhon kanssa.
Mutta ensin hän oli tienannut höyhenpukualalla, kiitos kysymästä.
-Melkoinen rouva. -Hän on minä kertaa kymmenen.
Kymmenen? Voi pojat.
-Se on... aika paljon. -Tykkäät kuitenkin, Speckle.
Ensin vasempaan, sitten oikeaan.
Nyökytä päätä ja liikuta käsiä biitin tahtiin.
Helppoa.
Olenpa hyvä. Pitäisiköhän tehdä video nettiin?
Tulin katsomaan sitä viemäriä.
-En tiennyt tästä. Pyysikö vuokraisäntä? -Jep. Täällä on tukos.
-En oikein pidä siitä, että... -Olet ihan linnunluinen.
Ja lyhyt. Voisin nostaa kaksi teikäläistä.
Kiitos?
-Onko sinulla mies tai poikaystävä? -Mitä?
Jos on, hänen pitäisi jättää työsaappaansa ulos merkiksi siitä, että talossa on mies.
-Mitä? -Kunhan jutustelen.
On kuulemma pelottavaa, kun vain tuijotan hiljaa.
Minun täytyy...
ONKO PUTKIMIES TULOSSA TÄNÄÄN??? -BERTIE 4B:STÄ
O. -VUOKRAISÄNTÄ
Olipa avuliasta.
Löysin tukoksen.
-Tässä voi kestää. -Minä... Minun pitää mennä.
Hyvä on. Lukitsen oven, kun lähden. Minulla on oma avain.
Sanopa muuta.
Hienoa nähdä, Bernard! Ja pennutkin.
Sinulla se huuli lentää, Bernard!
Jopas jotakin.
Laiska askellus kuuluu varmasti lempiserkkutytölleni Tucalle!
Syy ei ole sinun. Isot jalat ovat kirouksesi.
Ja kenen lyhykäinen torso tämä on?
Onko se Tallulah-tätini vai litistetty pullukka hieronnassa?
Haistanko seurassasi miehen vai hikisen myskintuoksusi?
On ilo tavata sinut, Tallulah.
Täytyy sanoa, että tämä talo on vielä vaikuttavampi omin silmin nähtynä.
Se vain paranee vanhetessaan.
Kaikki omistamisen arvoinen yleensä paranee.
Kyllä, paitsi bagelit.
Katsokaa nyt minua. Olen täysin alipukeutunut.
-Hetki, vaihdan vaatteet. -Ei mitään kiirettä.
Voisin tutkia tätä taloa ikuisuuden.
Mitä? Oletko ollut Pyrstö ja höyhen -lehden kannessa?
-Monesti! -Sanoinhan, että tätini on tärkeä nainen.
Ihanaa, kun kerskut minulla, Tuca.
Tekisitpä itse jotain, jolla minä voisin kerskua.
Sitä varten sinun pitää elää pitkään, senkin noita!
Kasvot ja aivot Plumeco-malliston takana -
viihtyy niin kameran edessä kuin takanakin.
Hänen luomuksensa lumoavat niin kotirouvat, tähdet kuin sijoittajat.
Hän murtautui lasikaton läpi jättäen veriset sirpaleet -
seuraavan naisen läpäistäväksi.
Tämän ainutlaatuisen muoti-ikonin tie vie aina vain ylöspäin.
Sanoin emiirille, että ostan itse omat Camelini.
Kamelit!
Olen vapaa!
Ulkona on kivempaa kuin sisällä. Raitista ilmaa.
Kivat koivet, tipuseni.
Anteeksi, missähän mahtaa olla...
Antaisitte minun vain elää!
Miksi kaikki käyvät tänään kimppuuni?
Speckle!
Speckle?
Minne se jäbä meni?
-Heijou! -Hieno yllätyssisääntulo.
Oli mahtavaa löytää tämä.
Arkkitehti oli oikukas ja teki taloon monenlaisia salakäytäviä.
-Nämä portaat vievät ullakolle asti! -Eikä!
Tämä on oikeasti kiinnostavaa. Sanasi kiinnostavat minua aidosti.
Mitä tämä on?
Olet langennut arkkitehtuurin viettelykseen.
Seuraa minua.
Tässä tätini oma cocktail:
passionektaria, samppanjaa ja loraus inkivääriolutta.
Sen nimi on Mahavaiva.
-Tämä on tajuttoman hyvää! -Juo minunkin.
Mikset kerro tädillesi, että olet raitis?
On hänen syntymäpäivänsä. En halua latistaa tunnelmaa raittiuspuheillani.
Juo juomani ja auta minua esittämään, että kaikki on normaalisti.
Hyvä on.
-Mitäs täällä on? -Tirkistysaukkoja.
Siinähän te. Lasit tyhjinä ja täysin alipukeutuneina.
Bernard!
Lisää cocktaileja pukeutumishuoneeseen. Äläkä anna viinahanan kuivua!
Huhuu? Pelottava putkimies?
Kuvaan tämän oikeudenkäynnin varalta!
Hän on lähtenyt.
-Hyvä, että tänään on voimaannutuskokous. -NLHA!
Käyn pikasuihkussa.
Entä jos putkimies palaa? Tai asensi putkiin kamerat?
Ei hätää.
Kivat klabbit, kulta!
On pakko tuijottaa pohkeitasi.
Rakastan sääri- ja pohjeluitasi.
Olen ortopedinen kirurgi. Mutta iltaisin vaanin naisia.
Parempi ettei.
Yläosa on liian iso. Sen pitää olla tyköistuvampi.
Sen pitää syleillä muttei nipistää.
Olet aina rinnat mielessä, täti.
Pidän enemmän muista avuistani.
-Käytä sitä, mitä sinulla on! -Puhutko näistä hernepusseista?
Anna mennä! Ne ovat tässä vaihessa jo täysin tunnottomat.
Tadaa! Tunnen itseni niin vapaaksi.
Aivan, kultaseni. Loistavaa.
TASAPAINOINEN TIPU -JOOGASTUDIO NLHA:N TAPAAMINEN
Anteeksi tosi paljon, että olen myöhässä.
Me täällä emme pyydä anteeksi.
Anteeksi...
Pane tämä housuihisi.
Onhan tämä Naiset leveässä haara-asennossa -kokous?
Puhuimme viime viikolla äijähaarasta.
Tässä harjoituksessa omaksutte vihollisen, äijän, ajattelutavan.
Pitäisitkö demon, Mickey?
Kokeile vain, Bertie.
Voisinko aloittaa vaikka naposteluporkkanalla?
Tai pienoissuolakurkulla?
Katsokaa, kolmas tissi!
VALOKUVIA
Onpa paljon muistoja.
EKA SULKASATO
Vain nokkasi koko on pysynyt samana.
Totta. Olin isonokkainen ipana.
Onko tuo äitisi? Näytätte aivan samalta.
On.
Äiti kasvatti meidät poikaset yksin. Paljon hyviä muistoja.
Hyviä? Hänellä ei ollut varaa lämmitykseen.
Kävelitte melkein aina paljain jaloin, eikä teitä viittä vahtinut kukaan.
Ihme, että yksikään teistä selvisi.
Totta, rahaa ei ollut paljon, mutta äiti oli kätevä käsistään ja piti hyvää huolta.
Rakastimme toisiamme. Kaikki se hajosi, kun hän kuoli.
Otan osaa.
Suuri tragedia. Hän teki paljon huonoja päätöksiä niin nuorena.
Tuca älysi onnekseen pitää lämpimät välit Tallulah-tätiinsä.
Rajoitetaan vähän, täti. Pitäisi varmaan vaihtaa olueen.
Bernard, tuo kalja-tinit!
Harjoitellaan huuteluun reagointia.
Naiset... Tähän suuntaan!
-Hei, pusuhuuli. -Kiitos.
Okei, Jewell. Meidän pitää työstää suhtautumistasi tunkeiluun.
-Mutta ainakin olet itsevarma. -Herttinen. Kiitos.
Hei, hunajapupu!
Tapan sinut! Kuole!
Tarkoitan: "Ole hyvä ja kuole." Kiitos.
Okei. Tämä harjoitus voi nostaa aggressiot pintaan, mutta hyvä. Seuraava.
Olet varmaan hilloa. Hyytelö hytisee eri tavalla.
-En ymmärrä. -Eivätkö hillo ja hyytelö ole sama asia?
Eivät. Hillo on paksumpaa, ja siinä on enemmän hedelmäpaloja.
-Se on parempaa kuin hyytelö. -Kerro marmeladista!
Anteeksi...
Nykyään kaikkien tavarat roikkuvat esillä 24/17.
Ei mitään salaista. Ja ne leggingsit. Ei enää leggingsejä!
Kamelintassuja jumankauta joka paikassa!
Minun aikanani naiselta odotettiin panostamista.
Oli tosi kiva päivä. Me tästä lähdemme.
Täytyy sanoa, että oli mahtivaa.
Mahtivaa? Siis mahtavaa.
Malja rikkaille ihmisille, jotka maksavat siitä, että me piirrämme hulluja taloja.
Kippis!
Vien hänet kotiin. Oli hienoa nähdä, Tallulah-täti.
Hyvää syntymäpäivää!
Hyvä on. Saat sen, mitä tulit hakemaan.
Bernard, hae sekkivihkoni!
Tulin tapaamaan sinua syntymäpäivänäsi.
Ja saadaksesi rahaa sen asuinloukkosi sähkölaskuun.
Älä anna hänen ilkeillä tuolla tavalla.
Ei hän tarkoita sitä. Me aina juomme ja sanailemme.
Mitä te luuserit kuiskitte siellä?
Laihdutusvinkkejäkö, joilla pääset eroon läskistä sääristä ja selluliittiahterista?
Haluan päättää kokouksen siihen, mistä puhuin viimeksi: omiin mantroihimme.
Nyt on aika kertoa ne. Sinulla onkin jotain, Jewell.
Elämä on kuin joki, jossa on isoja kiviä.
Tai tie, jossa on syviä kuoppia.
Tai kuin keho täynnä röyhtäyksiä.
-Kaikki se on vain kestettävä. -Aika vapaamuotoista. Kiitos.
Onko kellään muulla mantraa?
Syö persettä, Kevin!
Selkeä ja suuhun sopiva. Tykkään. Oliko vielä joku?
JUUSTO-MAISSICROISSANT?
-Bertie, sano sinä. -En tiedä olenko valmis.
Tämä työpaja toimii vain, jos kurotat syvälle itseesi,
ja vedät esiin verisiä sisälmyksiä.
Hytisevän kasan aitoja tunteitasi, Bertie.
Joskus tuntuu, että tämä on miesten maailma,
ja minä olen tuulen puhaltama lehti.
En hallitse mitään, olen aina vaarassa.
En enää halua pelätä itseäni isompien tyyppien oikkuja.
-Voisinpa vain... -Mitä?
Aivan sama. En ole oikealla tuulella keksimään ytimekästä mantraa.
Ei sen pidä olla ytimekäs, tarttuva tai söpö.
Mitä haluat sanoa miehille, jotka tunkevat tilaasi -
ja estävät sinua elämästä omaa helvetin elämääsi?
Minä olen aikuinen nainen.
Ansaitsen, että minua kohdellaan henkilönä eikä esineenä.
Minä en ole teidän viihdykettänne. En ole teidän lelunne!
Lähde siis tilastani tai kohta läski tummuu!
Voi Bertie, se oli todellista voimaa.
-Tunnetko sen sisuksissasi? -Taidan tuntea!
Minusta se oli vähän korukielinen. "Syö persettä, Kevin" on suorempi.
Liity vain tähän hetkeen, Joyce.
TUCA TUKAANILLE 1 275 DOLLARIA
MÄLLÄYSRAHAA TALLULAH TUKAANI
-Mälläät mielelläsi minun rahoillani. -Pitää paikkansa.
Olet niin häilyvä ja vastuuton. Välttelet aina vaikeita päätöksiä.
Sinä se et säästele sanojasi tänään, täti.
Ei ole ihme, että sinusta tuli tuollainen.
Olet aivan kuin äitisi.
Älä sano enää sanaakaan äidistäni.
-Osuinko kipeään paikkaan? -Voit sanoa minusta, mitä haluat,
mutta se nainen toi maailmaan lyhyen elämänsä aikana vain onnea ja valoa.
Siis lopeta!
Onnea ja valoa vai? Ja mitä hän sai siitä?
Ei uraa, ei miestä. Ja sinusta tuli samanlainen!
Sinä sentään älyät ottaa rahaani.
En pyytänyt mitään. Tulin tapaamaan sinua. Voit pitää rahasi.
Erinomainen näytös, Tuca!
Palaat tänne, kun selviät ja tajuat, mitä olet tehnyt.
Olen ollut raitis jo puoli vuotta.
Kokonaista puoli vuotta tällä kertaa.
Sen kun onnittelet itseäsi.
Rahan kuppaaminen on vielä söpöä, mutta odotapa, kun olet minun iässäni.
Lopulta kaikki jättävät.
Kehenkään ei voi luottaa. Kaikki jättävät!
PIIRAS-PETEN LEIPOMO
Hei.
SULJETTU
Huhuu? Tulin harjoitteluuni.
Käskit tulla suoraan...
Aloitetaan. Tule tänne.
Ei noin vaan näin.
-Voidaanko sopia... -Kokeile nyt itse.
-Minun on sanottava jotain. -"Niin, herra keittiömestari?"
Niin, herra keittiömestari?
-Vauhtia! -Kyllä, herra!
Nopeammin!
Isommin!
Paremmin!
Lisää!
Kyllä, herra keittiömestari!
On Tucan ja Specklen päivä
Juotiin parit drinkit Ja kaaduin lattialle
On Tucan ja Specklen päivä...
Helvetti. Miksi revin sen sekin?
-Miten maksan tämän kuun vuokran? -Älä huoli. Sinulla on aina keikkaa.
Mobiilinotaari, ennustusulkoiluttaja,
koiraopas ja nobiilimotari.
Ehkä täti on oikeassa.
Olen harhaileva, vastuuton siivelläeläjä.
Entä jos en koskaan ryhdistäydy,
adoptoi 12:ta lasta ja perusta perhettä ja päädyn yksin kuten Tallulah?
Et varmasti, Tookles.
Sinulla on minut ja Bertie. Me olemme perhe.
Kiitos.
Speckle, missä housusi ovat?
Tookie, en pidä housuja enää koskaan.
Minä olen nyt tällainen!
-Tule. Haluan, että näet tämän. -Kyllä, herra keittiömestari!
Valmistelen prosessia, jolla banaaneista tehdään muhennosta.
Hedelmämuhennosta. Ja sinä olet eturivissä.
YKSINOIKEUDELLA
Ruuan valmistumista ei ilmaise lämpötila tai aika, vaan tuoksu ja ulkonäkö.
Se on lähes valmista. Haista.
Todella tuoksuvaa.
Odota siinä niin näet värimuutoksen.
Jos se tummuu liikaa, peli on pelattu.
Näen sen. Se on vain tosi kuumaa.
Tämä on tärkein osuus.
-Siinä. Katso! -Kyllä, herra keittiömestari.
Ole siinä ja vedä syvään henkeä.
Tunne se.
Tunsitko sen?
Palaan pian!
TAIVAS
Tekstitys: Topi Oksanen